**Seva vieții**

*Alexandrina Spânu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SEVA VIEȚII

La geamul casei mele,

vișinul iar a înflorit,

e plin de floricele,

ca părul meu încărunțit,

bătut de vântul vremii,

și mângâiat de soare;

cu nostalgie număr anii,

purtați de fiecare.

Dar primăvara amândoi,

la fel prindem vigoare,

cu dor de viață și vioi,

pornim precum o floare.

Tu, primăvară trecătoare,

ce ești mereu o încântare,

să vii la noi în fiecare an,

să ne dai sevă și elan.

Spânu Alexandrina - SPERANȚE